સ્ત્રીને એની બુદ્ધિ-પ્રતિભા અને ચેતનાનો વિકાસ-વિસ્તાર અને ઉઘાડ માત્ર ગૃહકાર્યમાં અને પત્ની અને માતાની ભૂમિકામાં દેખાતો નથી. સ્ત્રીઓ શિક્ષણ જ નહિ પણ ઉચ્ચ શિક્ષણ લેતી થઈ છે. એમની આકાંક્ષાઓની ક્ષિતિજ ઘણી વિસ્તરી છે. આર્થિક સ્વતંત્રતા વગર સ્વમાનપૂર્વક-સલામતીભર્યું જીવન જીવી શકાય નહિ એની એને પ્રતીતિ થઈ ગઈ છે. આજે જ્યારે સર્વત્ર પૈસો જ સત્તા, સન્માન અને મહત્તાના મૂળમાં રહ્યો છે અને જ્યારે એને શિક્ષણ માટેની તક મળી છે ત્યારે શા માટે એણે બીજા વર્ગના નાગરિક તરીકે જીવવું?